**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,sa sjedištem u \_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_, PIB: \_\_\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Učesnik)

i

**Berza električne energije d.o.o. Podgorica**, sa sjedištem u Podgorici, ulica Moskovska 99, PIB: 03150313, koju zastupa izvršni direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: BELEN)

zajednički u ovom Ugovoru nazvani Ugovorne strane, dana \_\_\_\_\_\_\_\_\_\_\_\_\_ u Podgorici, zaključuju:

**UGOVOR O DIREKTNOM KORIŠĆENJU DEPOZITA**

**Član 1**

**OPŠTE ODREDBE**

* 1. BELEN upravlja berzanskim tržištem električne energije u Crnoj Gori (u daljem tekstu BELEN-ova tržišta) kao što je to predviđeno u Pravilima trgovanja na berzanskom tržištu (u daljem tekstu Pravila trgovanja).
	2. Nakon sklapanja Ugovora o registraciji i podložno uslovima Pravila trgovanja, Učesnik stiče pravo ulaska u Transakcije na pojedinom ili svakom BELEN-ovom tržištu, te stiče i pravo podnošenja Transakcije na kliring i poravnanje.
	3. BELEN je za potrebe polaganja Obezbjeđenja u novcu Učesnika otvorio Depozitarni račun broj \_\_\_\_\_\_\_\_ kod \_\_\_\_\_\_\_\_\_\_ na kojem je položeno Obezbjeđenje u novcu, kao Sredstvo obezbjeđenja u skladu sa Pravilima trgovanja.

**Član 2**

**TUMAČENJE**

1. Sadržaj Ugovora o direktnom korišćenju depozita (u daljem tekstu: Ugovor) je sastavni dio Pravila trgovanja.
2. Pojmovi definisani u Pravilima trgovanja imaju isto značenje u ovom Ugovoru.
3. U slučaju neslaganja između Pravila trgovanja i ovog Ugovora, primjenjive su odredbe Pravila trgovanja.

**Član 3**

**SKLAPANJE UGOVORA**

1. Ovaj Ugovor sklapa se na osnovu člana 2, stav 4, tačka c) Pravila kliringa i poravnanja tako da Ugovorne strane ovim Ugovorom utvrđuju uslove pod kojima je BELEN ovlašćen da vrši prenos sredstava na i sa Depozitarnog računa Učesnika.
2. Ovaj Ugovor je sklopljen pod uslovom da je između BELEN-a i Učesnika prethodno zaključen Ugovor o registraciji.

**Član 4**

**DIREKTNO KORIŠĆENJE DEPOZITARNOG RAČUNA**

1. Ugovorne strane su saglasne da će se postupak poravnanja između Učesnika i BELEN-a u skladu sa ovim Ugovorom obavljati isključivo na sljedeći način:
	1. Ako je Učesnik dužnik, BELEN će za potrebe poravnanja zadužiti Depozitarni račun iz člana 1, stav 3 ovog Ugovora, za iznos koji je Učesnik dužan da uplati na Račun za poravnanje u skladu sa članom 4, stav 4 Pravila kliringa i poravnanja. Takođe, za sve ostale obaveze koje Učesnik ima prema BELEN-u, BELEN ima pravo da u slučaju kašnjenja naplati potraživanja od Učesnika aktiviranjem Sredstava obezbjeđenja.
	2. Ako je Učesnik povjerilac, BELEN će za potrebe poravnanja u skladu sa članom 4, stav 5 Pravila kliringa i poravnanja izvršiti uplatu odgovarajućeg iznosa na Depozitarni račun Učesnika iz člana 1, stav 3 ovog Ugovora. Na ovaj način uplaćena sredstva na Depozitarni račun postaju Sredstva obezbjeđenja Učesnika.
2. Ukoliko se zaduženjem Depozitarnog računa Učesnika na način koji je opisan u članu 4, stav 1, tačka a) ovog Ugovora iznos Sredstava obezbjeđenja smanji ispod iznosa iz člana 5, stav 3 Pravila kliringa i poravnanja, Učesnik je dužan da ispuni obavezu iz Zahtjeva za sredstvom obezbjeđenja i položi potreban iznos novčanih sredstava na Depozitarni račun.
3. Ugovorne strane su saglasne da BELEN ima pravo da naplati potraživanja sa Depozitarnog računa iz člana 1, stav 3 ovog Ugovora bez obzira da li potraživanje proističe iz ovog Ugovora ili iz prava korišćenja Sredstava obezbjeđenja koja su obuhvaćena Pravilima trgovanja. Učesnik nema pravo da ograniči ili onemogući pravo BELEN-a da izvrši naplatu potraživanja.
4. Iznos računa iz člana 4, stav 1, tačka a) i instrukcije za izdavanje računa iz člana 4, stav 1, tačka b) ovog Ugovora, koji su bili predmet izjave o kompenzaciji na osnovu člana 4, stav 6 Pravila kliringa i poravnanja, neće biti ponovo plaćen i/ili naplaćen prema članu 4, stav 1 ovog Ugovora.

**Član 5**

**OSTALE ODREDBE**

1. Novčana sredstva Depozitarnog računa iz člana 1, stav 3 ovog Ugovora biće odvojena od imovine u slučaju stečaja ili izvršenja nad novčanim sredstvima koja se vode na računima BELEN-a u skladu sa članom 1, stav 5 Pravila kliringa i poravnanja.
2. Učesnik će imati „read-only“ opciju na Depozitarnom računu iz člana 1, stav 3 ovog Ugovora. „Read-only“ opcija predstavlja mogućnost uvida u stanje novčanih sredstava na Depozitarnom računu Učesnika bez prava upravljanja istim.

**Član 6**

**RASKID UGOVORA**

1. Ovaj Ugovor se sklapa na neodređeno vrijeme.
2. Ugovorne strane mogu jednostrano raskinuti Ugovor, tako da se drugoj Ugovornoj strani mora dostaviti pismeno obavještenje o raskidu Ugovora sa tačno naglašenim datumom raskida. Pismeno obavještenje mora biti dostavljeno najmanje tri (3) mjeseca od naznačenog dana raskida Ugovora.
3. Ugovorne strane mogu sporazumno raskinuti Ugovor, u svakom trenutku pisanim sporazumom. U pisanom sporazumu mora biti naglašen datum raskida Ugovora.
4. Raskidom Ugovora o registraciji ovaj Ugovor se po automatizmu raskida, bez obzira da li je Ugovor o registraciji raskinut sporazumno ili jednostrano.

**Član 7**

**NADLEŽNOST U SLUČAJU SPORA**

1. Za ovaj Ugovor mjerodavni su crnogorski propisi te se ugovor tumači i proizvodi pravne efekte u skladu sa crnogorskim propisima.
2. Privredni sud u Podgorici ima isključivu nadležnost za rješavanje potraživanja, sporova ili razlika koje mogu nastati iz ili u vezi ovog Ugovora, uključujući pitanja njegovog nastanka, valjanosti ili raskida.

**Član 8**

**ZAVRŠNE ODREDBE**

1. Ugovor stupa na snagu dan nakon potpisivanja ovog Ugovora od strane Ugovornih strana.
2. Ovaj Ugovor sastavljen je na crnogorskom jeziku. Pravila trgovanja sastavljena su na crnogorskom i engleskom jeziku. Prevodi su podudarni i oba prikazuju pravu namjeru Ugovornih strana.
3. U slučaju razlika, kao i u slučaju sudskog spora, tekst sadržan u crnogorskoj verziji Pravila trgovanja i ovog Ugovora se smatra mjerodavnim i relevantnim. Smatra se da je Učesnik uredno primio na znanje sadržaj engleske i crnogorske verzije relevantne dokumentacije.
4. U slučaju razlika između engleske i crnogorske verzije Pravila trgovanja, verzija na engleskom jeziku će se prilagoditi i dopuniti tako da odgovara verziji na crnogorskom jeziku.
5. Izmjene i dopune ovog Ugovora moraju biti u obliku pismenog sporazuma obje Ugovorne strane.
6. Ovaj Ugovor se potpisuje u četiri (4) primjerka, od čega po dva primjerka idu ka svakom potpisniku, a ovlašćeni predstavnik svake Ugovorne strane potpisuje ovaj Ugovor.

**Za i u ime Učesnika**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat Ime i funkcija (štampana velika slova)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto

**Za i u ime BELEN-a**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i pečat Ime i funkcija (štampana velika slova)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto